આ મુદ્દે વાલી મંડળના નરેશ શાહ અને ભાવિક વ્યાસે જણાવ્યું હતું કે, સુપ્રીમ કોર્ટમાં વાલીઓની જીત થઈ છે અને હવે જે શાળાઓએ કમિટી સમક્ષ દરખાસ્ત નથી કરી તે શાળાઓએ પણ બે સપ્તાહમાં દરખાસ્ત કરવાની રહેશે. જેથી આ શાળાઓની પણ હવે ટૂંક સમયમાં ફી કમિટી દ્વારા ફી નક્કી કરવામાં આવનાર છે ત્યારે વાલીઓએ આ શાળાઓમાં હાલમાં કોઈ પણ ફી ભરવાની રહેશે નહીં. જ્યાં સુધી આ શાળાઓની ફી નક્કી ન થાય ત્યાં સુધી વાલીઓએ ફી ભરવી નહીં. જ્યારે ફી કમિટી આ શાળાઓની ફી નક્કી કરશે ત્યાર બાદ જ વાલીઓએ ફી ભરવાની રહેશે.